**208/2018. (VIII.23.) Kgy. sz. határozat**

A Közgyűlés a 2018. augusztus 23-i ülés napirendjével kapcsolatban az alábbi képviselői javaslatokat nem támogatta:

* a Haladás Sportkomplexum fenntartásában, üzemeltetésében való állami részvétel érdekében a Kormány megkeresésére irányuló javaslat napirendre tűzése;
* a „Javaslat gazdasági társaság vezető tisztségviselőjével kapcsolatos döntés meghozatalára” című előterjesztés nyilvános ülésen történő tárgyalása;
* az északi iparterülettel kapcsolatos javaslat napirendre tűzése;
* a Savaria Történelmi Karnevál felvonulásával kapcsolatos javaslat napirendre tűzése;
* a „Javaslat gazdasági társaság vezető tisztségviselőjével kapcsolatos döntés meghozatalára” című előterjesztés nyilvános ülésen történő tárgyalása, és az érintett meghallgatására vonatkozó javaslat.

**Felelős:** Dr. Puskás Tivadar polgármester

**Határidő:** azonnal

**209/2018. (VIII.23.) Kgy. sz. határozat**

A Közgyűlés a 2018. augusztus 23-i ülés napirendjét az alábbiak szerint fogadta el:

**I.**

**NYILVÁNOS ÜLÉS**

**1./ Javaslat a helyi közösségi közlekedés központi költségvetés által biztosított támogatásának igénybevételére**

**Előadók:** Dr. Puskás Tivadar polgármester

Illés Károly alpolgármester

Molnár Miklós alpolgármester

**II.**

**ZÁRT ÜLÉS**

**2./ Javaslat gazdasági társaság vezető tisztségviselőjével kapcsolatos döntés meghozatalára**

**Előadók:** Dr. Puskás Tivadar polgármester

Illés Károly alpolgármester

**Felelős:** Dr. Puskás Tivadar polgármester

**Határidő:** azonnal

**210/2018. (VIII.23.) Kgy. sz. határozat**

A Közgyűlés a helyi közösségi közlekedés központi költségvetés által biztosított támogatás igénybevételére előterjesztett javaslatot megtárgyalta, és azzal kapcsolatban az alábbi döntést hozta:

* 1. Szombathely Megyei Jogú Város Közgyűlése nyilatkozik, hogy az ÉNYKK Északnyugat-magyarországi Közlekedési Zrt. 2016. december 21-én megkötött „Közszolgáltatási Szerződés” alapján a helyi személyszállítási közszolgáltatást a tárgyév január 1-jétől december 31-éig folyamatosan fenntartja.
  2. Szombathely Megyei Jogú Város Közgyűlése nyilatkozik, hogy a helyi közlekedés működtetéséhez (folyamatos üzemeltetéséhez és eszközfenntartási ráfordításaihoz), valamint fejlesztéséhez a tárgyévet megelőző évre vonatkozóan a kérelem benyújtásáig 2017. I. félévre 132.493,-eFt, azaz százharminckettőmillió-négyszázkilencvenháromezer forint összegű saját forrásból származó, vissza nem térítendő önkormányzati támogatással járult hozzá.
  3. Szombathely Megyei Jogú Város Közgyűlése nyilatkozik, hogy a személyszállítási szolgáltatásról szóló 2012. évi XLI. tv. alapján 2016. évben lefolytatott nyilvános pályázati eljárása eredménytelenül zárult, így a törvény 24.§ (4) bekezdése a) pontjában kapott felhatalmazás alapján, Szombathely Megyei Jogú Város Önkormányzata közvetlenül bízta meg az ÉNYKK Északnyugat-magyarországi Közlekedési Központ Zrt.-t (9700 Szombathely, Körmendi út 92.) a közszolgáltatási feladat ellátásával.
  4. A Közgyűlés felhatalmazza a Polgármestert a helyi közösségi közlekedés támogatásának igénylésére vonatkozó pályázathoz csatolandó önkormányzati határozatba foglalt nyilatkozat a pályázati kiírásban meghatározott hiánypótlási határidőben történő benyújtására.

**Felelős:** Dr. Puskás Tivadar polgármester

Illés Károly alpolgármester

Molnár Miklós alpolgármester

(A végrehajtás előkészítéséért:

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:** 1-3. pont: folyamatos

4. pont: 2018. szeptember 4.